
APSTIPRINĀTS
ar Jelgavas novada Sociālo lietu pārvaldes vadītājas
2026. gada 16. jūlija rīkojumu Nr.SLP/3-8/26/11 

[bookmark: _Hlk127369803]Jelgavas novada Sociālo lietu pārvaldes Atbalsta nodaļas psihologa 
amata konkursa nolikums

1. Šis nolikums nosaka Jelgavas novada Sociālo lietu pārvaldes Atbalsta nodaļas psihologa amata konkursa (turpmāk – konkurss) izsludināšanas un norises kārtību.

2. Jelgavas novada pašvaldības mājas lapā www.jelgavasnovads.lv un Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada Sociālo lietu pārvaldes Atbalsta nodaļas psihologa amatu.

3. [bookmark: _Hlk123717859]Pretendentu pieteikšanās un nepieciešamo dokumentu iesniegšanas termiņš – 20  kalendāra dienu laikā kopš sludinājuma publicēšanas Jelgavas novada pašvaldības mājas lapā www.jelgavasnovads.lv.

4. Ar konkursa nolikumu var iepazīties Jelgavas novada pašvaldības tīmekļvietnē www.jelgavasnovads.lv

5. Galvenie Jelgavas novada Sociālo lietu pārvaldes Atbalsta nodaļas psihologa amata pienākumi:
5.1. sniegt atbalstu bērniem, pieaugušajiem un ģimenēm krīzes situācijās, pēc vardarbības, pašnāvības riska, nelaimes gadījumiem, tuvinieka nāves vai citiem traumatiskiem notikumiem;
5.2. sniegt individuālas konsultācijas cilvēkiem, kuri saskaras ar  vardarbību, zaudējumu, depresijas vai trauksmes simptomiem;
5.3. veikt klientu psiholoģisko izvērtēšanu savas profesionālās kompetences ietvaros;
5.4. sagatavot atzinumus, rekomendācijas un citu ar profesionālu darbību saistītu dokumentāciju;
5.5. sociālā dienesta klientiem sniegt psiholoģiskās konsultācijas vai pielietot citus psiholoģiskās palīdzības sniegšanas metodes, lai palīdzētu atjaunot šo personu sociālās funkcionēšanas spējas;
5.6. sadarboties ar sociālajiem darbiniekiem un citu institūciju speciālistiem pēc nepieciešamības;
5.7. vadīt grupu nodarbības, lekcijas par stresa vadību, emocionālo noturību, konfliktu risināšanu, vecāku prasmēm un veselīgām attiecībām u.c.;
5.8. sniegt atbalstu sociālā dienesta speciālistiem – konsultācijas sarežģītu gadījumu analīzē, izdegšanas riska mazināšanas un komandas sadarbības stiprināšanā. 

6. Pretendentiem jāatbilst šādām prasībām:
6.1. augstākā izglītība psiholoģijā atbilstoši Psihologu likuma prasībām; 
6.2. vēlama vismaz 2 gadu profesionālā darba pieredze psihologa amatā; 
6.3. valsts valodas prasmes augstākajā līmenī atbilstoši Valsts valodas likuma prasībām;
6.4.  prasme strādāt ar dažādām klientu grupām;
6.5. prasme piemērot normatīvos aktus;
6.6. labas iemaņas darbā ar MS Office programmām;
6.7. spēja uzņemties atbildību;
6.8. komunikācijas prasmes;
6.9.  vēlama B kategorijas autovadītāja apliecība.

7. Pretendenti noteiktajā termiņā nosūta uz e-pastu personals@jelgavasnovads.lv ar norādi „Jelgavas novada Sociālo lietu pārvaldes Atbalsta nodaļas psihologa amata konkursam”, pievienojot:
7.1. profesionālās darbības aprakstu (CV);
7.2. izglītību apliecinoša dokumenta kopiju;
7.3. motivācijas vēstuli.

8. Pretendentu atbilstību nolikumā izvirzītajām prasībām izvērtē ar Sociālo lietu pārvaldes vadītāja rīkojumu izveidota komisija.

9. Konkursa komisija pēc pretendentu pieteikšanās termiņa beigām izskata pretendentu pieteikumus un iesniegtos dokumentus.

10. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdi. Komisijas sēdes tiek protokolētas. Protokolu paraksta visi klātesošie konkursa komisijas locekļi.

11. Konkurss tiek organizēts divās kārtās:
11.1.  konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1., 6.2. apakšpunktā izvirzītajām prasībām, ko apliecina iesniegtie dokumenti;
11.2.  konkursa otrā kārta sastāv no intervijas:
11.2.1. darba intervijas laikā pretendenti konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
11.2.2. lai izvērtētu amata pretendentu atbilstību šī nolikuma 6.3. - 6.9. apakšpunktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus.
11.2.3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

12. Ja otrajā kārtā vairāki Amata pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.

13. Pēc noslēdzošās kārtas rezultātu apkopošanas konkursa komisija izvēlas izvirzītajām prasībām atbilstošāko amata pretendentu, ja tas sasniedzis vismaz 70 % no kopvērtējumā maksimālā iespējamā punktu skaita.

14. Ja neviens pretendents nav sasniedzis 13. punktā minētos 70% no kopvērtējumā maksimālā iespējamā punktu skaita, komisija ir tiesīga noslēgt konkursu bez rezultāta un rosināt organizēt atkārtotu amata konkursu.

